
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky PLs. ÚS 23/2018-8 Ústavný
súd
Slovenskej
19. septembra 2018 o sťažnosti
republiky
na
neverejnom
zasadnutí
,
pléna ,
zastúpenej Advokátskou kanceláriou Mandzák a spol., s. r. o., Zámocká 5, Bratislava, v mene ktorej koná konateľ a advokát JUDr. Michal Mandzák, vedenej pod sp. zn. Rvp 1126/2018, vo veci namietaného porušenia základného práva na inú právnu ochranu podľa čl. 46 ods. 1 Ústavy Slovenskej republiky a práva na spravodlivé súdne konanie podľa čl. 6 ods. 1 Dohovoru o ochrane ľudských práv a základných slobôd upovedomením Generálnej prokuratúry Slovenskej republiky č. k. XVI/2 Pz 4/18/1000-9 z 28. marca 2018 a uznesením vyšetrovateľa národnej kriminálnej agentúry, národnej jednotky finančnej polície ČVS: PPZ-542/NKA-FP-ST-2016 z 21. septembra 2017 a o sťažnosti ,
, zastúpeného advokátom Mgr. Marekom Parom, Šancová 48,
Bratislava, vedenej pod sp. zn. Rvp 1128/2018, vo veci namietaného porušenia základného práva na inú právnu ochranu podľa čl. 46 ods. 1 Ústavy Slovenskej republiky a práva na spravodlivé súdne konanie podľa čl. 6 ods. 1 Dohovoru o ochrane ľudských práv a základných slobôd upovedomením Generálnej prokuratúry Slovenskej republiky č. k. XVI/2 Pz 4/18/1000-9 z 28. marca 2018 a uznesením vyšetrovateľa národnej kriminálnej agentúry, národnej jednotky finančnej polície ČVS: PPZ-542/NKA-FP-ST-2016 z 21. septembra 2017 takto
rozhodol: Veci vedené Ústavným súdom Slovenskej republiky pod sp. zn. Rvp 1126/2018 a sp. zn. Rvp 1128/2018 s p á j a
na spoločné konanie, ktoré bude ďalej vedené
pod sp. zn. Rvp 1126/2018. Odôvodnenie: I. 1.1 Ústavnému súdu Slovenskej republiky (ďalej len „ústavný súd“) bola 4. júna 2018 doručená sťažnosť
, ktorou namieta porušenie svojho
základného práva na inú právnu ochranu podľa čl. 46 ods. 1 Ústavy Slovenskej republiky (ďalej len „ústava“) a práva na spravodlivé súdne konanie podľa čl. 6 ods. 1 Dohovoru o ochrane ľudských práv a základných slobôd (ďalej len „dohovor“) upovedomením Generálnej prokuratúry Slovenskej republiky (ďalej len „generálna prokuratúra“) č. k. XVI/2 Pz 4/18/1000-9 z 28. marca 2018 a uznesením vyšetrovateľa národnej kriminálnej agentúry, národnej jednotky finančnej polície (ďalej len „vyšetrovateľ“) ČVS: PPZ-542/NKA-FP-ST-2016 z 21. septembra 2017. 1.2 Predmetná sťažnosť je na ústavnom súde vedená pod sp. zn. Rvp 1126/2018 a je pridelená sudkyni spravodajkyni Jane Laššákovej, ktorá je členkou II. senátu ústavného súdu. 2.1 Ústavnému súdu bola 4. júna 2018 doručená sťažnosť
, ktorou
namieta porušenie svojho základného práva na inú právnu ochranu podľa čl. 46 ods. 1 ústavy a práva na spravodlivé súdne konanie podľa čl. 6 ods. 1 dohovoru upovedomením generálnej prokuratúry č. k. XVI/2 Pz 4/18/1000-9 z 28. marca 2018 a uznesením vyšetrovateľa ČVS: PPZ-542/NKA-FP-ST-2016 z 21. septembra 2017. 2.2 Predmetná sťažnosť je na ústavnom súde vedená pod sp. zn. Rvp 1128/2018 a je pridelená sudcovi spravodajcovi Miroslavovi Durišovi, ktorý je členom IV. senátu ústavného súdu. 2
3. Zo spisov ústavného súdu sp. zn. Rvp 1126/2018 a sp. zn. Rvp 1128/2018 vyplýva, že tieto veci spolu skutkovo súvisia, pretože predmetom sťažností je nesúhlas a
s ich trestným stíhaním pre zločin neodvedenia dane
a poistného podľa § 277 ods. 1 a 4 zákona č. 300/2005 Z. z. Trestný zákon v znení účinnom do 30. septembra 2012 a svoje sťažnostné námietky smerujú proti totožným rozhodnutiam orgánov činných v trestnom konaní, a to proti upovedomeniu generálnej prokuratúry č. k. XVI/2 Pz 4/18/1000-9 z 28. marca 2018 a uzneseniu vyšetrovateľa ČVS: PPZ 542/NKA-FP-ST-2016 z 21. septembra 2017, pričom sa domáhajú na podklade rovnakých skutočností porušenia základného práva na inú právnu ochranu podľa čl. 46 ods. 1 ústavy a práva na spravodlivé súdne konanie podľa čl. 6 ods. 1 dohovoru. II. 4. Podľa čl. 124 ústavy je ústavný súd nezávislým súdnym orgánom ochrany ústavnosti. 5. Podľa čl. 140 ústavy podrobnosti o organizácii ústavného súdu, o spôsobe konania pred ním a o postavení jeho sudcov ustanoví zákon. 6. Podľa § 31a ods. 1 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) ak tento zákon neustanovuje inak a povaha veci to nevylučuje, použijú sa na konanie pred ústavným súdom primerane ustanovenia Civilného sporového poriadku (ďalej len „CSP“). 7. Podľa § 166 ods. 1 CSP v záujme hospodárnosti konania súd spojí na spoločné konanie také konania, ktoré sa pred ním začali a skutkovo spolu súvisia alebo sa týkajú tých istých strán. Ak boli také konania pridelené viacerým sudcom toho istého súdu, rozhodne o spojení konaní ten sudca, u ktorého sa začalo konanie skôr.

III. 8. Zákon o ústavnom súde nemá osobitné ustanovenie o spojení vecí, v súlade s § 31a ods. 1 zákona o ústavnom súde je však možné v konaní o návrhu podľa čl. 127 ods. 1 ústavy použiť na prípadné spojenie vecí primerane § 166 ods. 1 CSP. 9. Podľa čl. II ods. 10 Rozvrhu práce Ústavného súdu Slovenskej republiky na obdobie od 1. marca 2018 do 28. februára 2019 v záujme hospodárnosti konania môže plénum ústavného súdu rozhodnúť o spojení vecí patriacich do pôsobnosti senátov ústavného súdu, ktoré boli pridelené členom rôznych senátov ako sudcom spravodajcom, na spoločné konanie, ak tieto veci spolu skutkovo súvisia alebo sa týkajú tých istých účastníkov. Návrh na rozhodnutie o spojení môže plénu ústavného súdu podať sudca spravodajca vo veci, ktorej spojenie s inou vecou sa navrhuje, alebo predsedníčka ústavného súdu. Ak vzhľadom na okolnosti hodné osobitného zreteľa nerozhodne plénum inak, je na spoločné konanie o spojených veciach príslušný ten senát ústavného súdu, ktorého členom je sudca spravodajca v tej zo spájaných vecí, v ktorej začalo konanie na ústavnom súde skôr (§ 18 ods. 2 zákona o ústavnom súde). 10. S prihliadnutím na obsah sťažností vedených ústavným súdom pod sp. zn. Rvp 1126/2018 a sp. zn. Rvp 1128/2018 a z tohto obsahu vyplývajúcu právnu a skutkovú súvislosť uvedených sťažností ústavný súd v záujme hospodárnosti konania podľa § 31a zákona o ústavnom súde v spojení s § 166 ods. 1 CSP rozhodol, že veci vedené ústavným súdom pod sp. zn. Rvp 1126/2018 a sp. zn. Rvp 1128/2018 spája na spoločné konanie, ktoré bude ďalej vedené pod sp. zn. Rvp 1126/2018. P o u č e n i e : Proti tomuto rozhodnutiu nemožno podať opravný prostriedok. V Košiciach 19. septembra 2018

Zdroj: KAUZIS.SK – https://www.kauzis.sk/judikatura/r/ECLI:SK:USSR:2018:PLs.US.23.2018.1 (dáta aktuálne k 12. 11. 2026). Záväzné je znenie zverejnené súdom.




